La data de 27 martie a.c., polițiștii Secției 2 Poliție Bacău au depistat în flagrant delict, un bărbat de 38 de ani, din orașul Dărmănești, în timp ce conducea un autoturism pe strada Aleea Parcului din municipiu, aflându-se sub influenţa băuturilor alcoolice.
Conducătorul auto a fost testat cu aparatul etilotest rezultând o concentrație de 0,78 mg/l alcool pur în aerul expirat, ulterior acesta fiind transportat la spital unde i-au fost prelevate mostre biologice de sânge în vederea stabilirii alcoolemiei.
Cercetările sunt continuate în cadrul unui dosar penal sub aspectul săvârşirii infracţiunii de conducerea unui vehicul pe drumurile publice sub influenţa alcoolului sau a altor substanţe.
La aceeași dată, polițiștii Serviciului Rutier Bacău au depistat în flagrant delict, un tânăr de 29 de ani, în timp ce conducea un autoturism în localitatea Răcăciuni, aflându-se sub influenţa băuturilor alcoolice.
La testarea cu aparatul etilometru a rezultat o concentrație de 0,51 mg/l alcool pur în aerul expirat, ulterior acesta fiind transportat la spital unde a refuzat prelevarea de mostre biologice de sânge în vederea stabilirii alcoolemiei.
Cercetările sunt continuate în cadrul unui dosar penal sub aspectul săvârşirii infracţiunii de refuzul sau sustragerea de la recoltarea de mostre biologice.
Polițiștii din cadrul Poliției municipiului Onești au depistat un tânăr de 18 ani, în timp ce conducea un autoturism pe strada Pajura din municipiu.
Din verificările efectuate în baza de date a reieșit că, tânărul nu deține permis de conducere pentru nicio categorie de vehicule.
Polițiștii au întocmit un dosar penal în care se efectuează cercetări sub aspectul săvârșirii infracțiunii de conducerea unui autovehicul pe drumurile publice fără permis de conducere.